Kuusalu KK Hoolekogu koosoleku protokoll nr.2
2021/2022 õppeaastal

Hoolekogu koosolek 13.12.2021 kl. 18:00-20:15 Kuusalu koolis ja MS Teamsi vahendusel

Vastavalt kokkuleppele toimus koosolek HK põhikoosseisule koolis ja laiendatud HK koosseis liitus MS Teamsi keskkonnas.

Hoolekogu koosseis, kohalviibijad:
Indrek Link (hoolekogu esimees)
Joosep Mürk (õpilaste esindaja)
Anu Kirsman (koolipidaja esindaja)
Heleri Paiste (õpetajate esindaja)
Ilvard Eeriksoo (õpetajate esindaja)
Reedik Raudla (lapsevanemate esindaja)
Kaisa Välk (lapsevanemate esindaja)
Tanel Tomson (lapsevanemate esindaja)
Triinu Rebane (kooli toetava organisatsiooni esindaja)
Erle Kuusik (lapsevanemate esindaja)
Peeter Paenurm (lapsevanemate esindaja)

MS Teams’i keskkonnas osalejad: eraldi nimekiri K.Tarik
Hoolekogu koosseisust puudus: -

Osalejad:
Kristi Tarik (koolijuht)
Kreete Tammaru (arendusjuht)

Koosoleku päevakord:
1. Üldine info – Kristi Tarik
2. Arengukava tegevuskava arutelu 
3. Vastuvõtu tingimused

1. Üldine info – Kristi Tarik
1) Töökuulutus uute õpetajate värbamiseks ei toonud sobivaid kandidaate. Matemaatika õpetaja – 0 kandidaati; abiõpetaja – 3 kandidaati (0 kvalifiaktsiooniga); leping sõlmitud 1 abiõpetaja kandidaadiga tähtajaliselt.
Töökoha atraktiivsemaks muutmiseks ja õpetaja kandidaadile elukoha pakkumiseks on vallal võimalik pakkuda 2 korterit, kahjuks pole kumbki sobivad koheselt elama asumiseks.
K.Tarik ettepanek HK poolt teha vallale selge soov üks korter renoveerida. 
I.Link: Kui vallast koolijuhile vastust pole saabunud, HK tegutseb.

2) Covid-19 – täna 2 positiivset, hetkel uusi teste pole saadetud; testitakse neid, kes lähevad õppekäikudele.

3) Ehitustegevus – käimas on sisetööd, väga palju ehitustöölisi on objektil. Mureks välitööd – kui külmaga terrassi valmis ei saa ehitada, siis saab kasutusloa taotleda ka tingimuslikult, selleks et saaks hoone kasutusele võtta. Plaanis on esitada 12.jaanuaril 2022 kasutusloa taotlus; 4-6. nädal 2022 mööbli tarnimine ja sisseehitatava mööbli paigaldamine; objekti üleandmine 14.02.2022. Õpilased saavad uue osa kasutusele 1. märtsil 2022.
Küsimus HK-st: Kas kolimisel on abi vaja? Koolijuht: Uude ossa teeb seda firma. Vanas osas – mööbli sorteerimine, mahakandmine ja seejärel saab plaanida ümberkolimist ja kui palju abi vaja. Koolijuht võtab vajadusel HK-ga ühendust.

4) Pühendumusuuring õpetajatele – on saadud hinnapakkumine 1500€+km.


2. Arengukava tegevuskava 2021-2026 arutelu – esitleja Kreete Tammaru
Kommentaarid lisatud K.Tammaru esitlusele.

Fookuses 2022 slaid:
Muudatus tasemerühmades – alustada juba varasemates klassides.
Milliste testidega hakkate analüüsima digioskuste pädevust?
Õpilaste digipädevuste programm on HARNOs olemas kooliastmete kaupa. Õpetajate uuringu programmi pole veel leitud.
Osaleja MS Teamsist: saab uurida oma tööandjalt, milline digipädevuste programm on kasutusel ja kas sobiks ka õpetajatele.
Mentorprogramm – hetkel on igal uuel õpetajal esimesel õppeaastal mentor, edaspidi toimub olemasoleva mentorprogrammi edasiarendus ja lisaks kõik dokumendid kogutakse Sharepointi, kust on need lihtsasti kättesaadavad ning kasutatavad.

Fookuses 2023 slaid:
Kooli rekonstrueerimine, renoveerimine ja juurdeehitus – aastal 2023, sest on praeguste plaanide järgi valla eelarvestrateegias.
Kool ei saa öelda, millises järjekorras töid teostada, tuleb vaadata, kuidas oleks mõistlik tehniliselt alustada ja arvestada valla eelarvestrateegiat.
R.Raudla: Kas koolimajas on nõutele vastav ventilatsioonisüsteem? 
Jah on.
R.Raudla: Millised on kooli edasise renoveerimise plaanid, kas keemia-füüsika laboriklassid on kõige suurem probleem ja esmajärjekorras? 
Praegune algklasside osa ei vasta Terviseameti nõuetele. Prioriteetide seadmiseks tuleb kooskõlastada ka projekteerijaga, kust saab üldse alustada? Kui alustada algklasside osas, kaovad ka ära tehnoloogia ja tööõpetuse klassid. Tuleb hoolikalt planeerida, millises järjekorras töid teostada.
P.Paenurm: On väga oluline kooli poolt panna prioriteedid paika. 
Sõltume valla eelarvest ja rahalisest võimekusest. Jaanuaris on vallaga esimene koosolek.

Õpilaste tagasiside õpetajatele – õpetaja õppematerjalide kohta, õpetaja õppeplaanist kinnipidamine, õpetaja tagasiside objektiivisuse kohta jne. Anonüümne tagasiside vorm.
Tagasiside saab õpetaja, kooli juhtkond, õppejuht.

R.Raudla: Kui rääkida digipädevusest, -õppest ja -hüppest, siis kas täna on üle kooli internet probleemivabalt tagatud? 
J.Mürk: mõnedesse klassidesse ja aulasse ei ulatu wifi. 
K.Tarik: Nt moodulites ja sinna ei investeeri, kuna moodulid kaovad ära. Õpetajad ja õpilased kasutavad erinevaid wifisid. Probleeme on olnud õpetajatel, kui on kogu kollektiivi veebi-infokoosolek. Kooli netiühendus on valguskaabliga.

Fookuses 2024 slaid:

Fookuses 2025 slaid:
I.Link: Vilistlaskogu võiks looma hakata varem kui 2025. Aastal 2025 see peaks juba toimima.
R.Raudla: Kõik hakkab toimima siis, kui selleks on vajadus!
K.Tarik – meil pole see hetkel prioriteet, kuna kool pole veel sõnastanud selle kogu vajadust. 

Kui palju käiakse vilistlaste poolt „Tagasi kooli“ raames loenguid/tunde andmas?
Otsest statistikat koolijuhil pole, viimaste kuude jooksul on taas kutsutud. Ka Covid-19 piirangud on viimasel kahel aastal probleemiks olnud.

R.Raudla: Digiõpe ühendada robootikaga – milline on kooli digi-komplekteeritus? 
On olemas laptopid, robootikakomplektid, enam-vähem piisav.

I.Link kogub kokku ettepanekud kooli arengukava tegevuskava kohta.
K.Tammaru saadab HK-le Word formaadis ettepanekute tegemiseks.

[bookmark: _GoBack]Hoolekogu esitab arvamused – tähtaeg 28. detsember 2021, kooli juhtkond vaatab üle ja teeb vajadusel parandused. Koolijuht märgib ära, millised ettepanekud ja mis kujul dokumendis arvesse võetakse.
K.Tarik: See on elav dokument (kalendriaasta lõpus vaadatakse aasta tegevused üle ning tehakse korrigeerimised uude aastasse), kus 2025.a tegevused sõltuvad ka eelnevatel aastatel teostatud tegevustest.

R.Raudla: kooli arengueesmärkidest puudub viide õppeedukusele ja motiveerimisele. On võimalik eesmärgiks panna õpilastel keskmise hinde numbriline mõõdik; koolitöötajate puhul pühendumusindeks/-hinne.
K.Tarik: Kuna me oleme kool, siis õppimine toimub siin nii kui nii. Numbrilist eesmärki ei saa seada. 
P.Paenurm: hea oleks jõuda nii kaugele, et õppimine oleks au sees. 
J.Mürk: gümnaasiumis oleks mõõdik kodutööde tegemine.

Otsus: arengukava tegevuskava ettepanekute tegemiseks saadab I.Link eraldi e-kirjaga redigeeritava dokumendi, HK parandusettepanekute tegemise tähtaeg on 28.12.2021.


3. Vastuvõtu tingimused
Muudatused peamiselt 10.klassi sisseastumistingimustes:
· PK lõpetaja hinnete keskmine 4,0 + lõpueksamite tulemused vähemalt 75% (kinnitust pole, kas riigi poolt toimub hindamine %-des);
· Keskmise hinde arvutamisel ei arvestata oskusaineid: kehaline kasvatus, tööõpetus, muusikaõpetus, kunstiõpetus;
· Vastuvõtuvestlus – vabastatud Kuusalu KK õpilane, kes ei osale katsetel; vestlust viivad läbi klassijuhataja, õppejuht;
· 1.klassi registreeritakse jooksva aasta 15.maini, peale seda pole enam kohustust väljapoolt Kuusalu valda soovijate vastuvõtmiseks. Lühem tähtaeg annab koolile võimaluse komplekteerida klasse paremini.

MS Teams: Millal plaanitakse üle minna algklassides mittehindelisele hindamine oskusainetes? 
Koolijuht: pigem kool kaldub sellele, et mittehindelise hindamisega oskusainetes pärast 1.klassi edasi minna järk-järgult. Kindlasti mitte järsult põhikoolis.
E.Kuusk: ettepanek minna üle kujundava hindamise peale. 
Koolijuht: selleks pole kool veel valmis.

E.Kuusk: gümnaasiumi sisseastumine on lävendipõhine, kas ei karda, et on sisse saajaid liiga palju ja kas meil on piisavalt võimekust neid vastu võtta?
Koolijuht: hetkel ei ole meie kool nii atraktiivne, et seda ohtu oleks. Hetkel oleme valmis vastu võtma gümnaasiumisse 2 klassikomplekti, vajadusel ka 3.

R.Raudla: kas vestlust ei peaks tegema kõigi sisseastujatega, et mõista nende motivatsiooni ja eesmärgistada õppimist gümnaasiumis?
Koolijuht: see on tohutult ajamahukas ning praegused 9.kl klassijuhatajad teevad selle töö suures osas ära. Oluline on märkida, et ka alla vastuvõtu korras toodud tingimustele vastavad õpilased saavad gümnaasiumisse peale edukate katsete ja vestluse läbimist.


4. Muud teemad – Indrek Link
1. T.Tomson: HK aruteluteemade ettepanekute vormi laekus kokku 12 teema-ettepanekut.
2. R.Raudla: Ennetus ja seletuskirja vorm turvalisusnõuete eksimise osas, menetlusraamistik (4 astet) kogu vallas.
1) Seletuskiri;
2) Seletuskiri esitatakse lapsevanemale täitmiseks ja selleks teavitus e-koolis;
3) Lapse ja vanema vestlus koolis, kus osalevad kooli juhtkonna liige, tugispetsialist ja klassijuhataja;
4) Kutse valla komisjoni valla lastekaitse töötaja poolt.

A.Kirsman: Valla komisjon on moodustamisel. Sinna kuuluvad kõikide valla koolide esindajad, HK esindaja, vv esindaja, politsei esindaja. Komisjoni liikmete osas tuli ettepanek ka Noortevolikogust. Valla komisjon koguneb vajadusel.
A.Kirsmani ettepanek: valla komisjoni tuleb valida HK esindaja. 
I.Link: ettepanek teha seda elektroonselt, kandidaatide esitamise tähtaeg 19.detsember, täpsem kava eraldi saadetavas e-kirjas.

K.Tarik: Plaanitud ennetusloeng Kuusalu koolis jäi kahjuks ära. Uus kohtumine pole veel paika pandud.

R.Raudla: teemaks parem õppekeskkond ja ettepanek alustada uues majas sisekorrareeglite järjepideva meelde tuletamisega. Hakata neid algklassidest peale sisendama. 
Koolijuht: suund oleks mõttemaailma avardamine, liikuda rohkem, olla õues. Rõhutada positiivset, ei keela, vaid suuname. 

A.Kirsman: Infoks: algatatud on 6 omavalitsuse projekt, kaasatud on Loksa, Kose, Kuusalu, Raasiku, Kose ja Jõelähtme vallad. Projekti raames töötatakse välja uued mudelid: tugiisikutele, mentorid õpilastele, õpiabi, õppekava integreerimine jne.

K.Tarik: Kooli põhiväärtuste teadvustamine. „2019 - väärtuste aasta“ materjalidest leitud ja kujundatud ning saadetud trükki plakatid, mis kooli üles pannakse. Selleks, et väärtused oleksid koolis liikujatel alati meeles.

Järgmine HK koosolek:
Järgmise HK koosoleku aja ja päevakorra algatab HK esimees koos aseesimehega.

